Mange af kunderne er vildt begejstrede for de fire nye ubemandede kasser, hvor det er tilladt med maksimum 15 varer. - Det er sjovt. Det er som at lege computerspil, siger Bodil Jensen fra Aalborg til TV2/NORD, mens hun selv scanner sine varer ind og smider kontanter i det ny maskineri. - Man er jo fri for det der evindelige "fortsat god dag" fra kassedamen, tilføjer en ironisk Jacob Jørgensen fra Aalborg, der også er ude for at afprøve den ny teknologis muligheder for ikke at komme i nærkontakt med en kasseassistent. I følge Dansk Supermarked, der ejer Føtex Food, er meningen med de nye og hurtige selvbetjeningskasser ikke at fyre personale, men at frigøre nogle ansatte til at yde kunderne bedre service andre steder i supermarkedet, forklarer projektleder Steffen Skov Larsen fra Dansk Supermarked. Føtex Food i Aalborg er det tredje sted i Danmark med selvbetjeningskasser. Mere i TV2/NORD onsdag aften kl. 19:30
Som det første sted i Nordjylland har en nyåbnet Føtex Food-forretning i Hasseris Bymidte i Aalborg fra i dag indført selvbetjente kasser. Nu kan kunderne selv scanne varerne ind og betale